નોકરીઓ બદલાતી રેહ્વાથી, મારી સ્કૂલિંગ માં પણ ઘણી વિવિધતાઓ આવતી રહી છે ! હું અલગ અલગ રાજ્યો માં અલગ અલગ ધોરણો ભણી છું. હા, ક્યારેક પરીક્ષાઓ દરમિયાન તકલીફ પણ પડતી જ રહી છે ! અને સૌથી મોટી વાત… મેં ક્યારેય બાળપણ જોયું જ નથી ! મા ના ગયા બાદ, જાણે હું રાતોરાત જવાનીમાં પ્રવેશી ચુકી હતી. હું હવે ધીરે ધીરે રસોઈનું કામ શીખતી ! શરૂઆતમાં બાબા ખીચડી બનાવી લેતા, અને અમે બંને જમી લેતા ! પછી મેં શીખવાનું શરુ કર્યું… ! બાબાના રેલવેના એ નાના પગારમાંથી ઘર કઈ રીતે ચાલવવાનું છે, કઈ વસ્તુ કેટલી લાવવાની છે, કઈ નથી લાવવાની… એ બધું હું ઘણી નાની ઉમરે શીખી ગઈ હતી !